Vatnaelva

Vatnaelva (i øvre del også kalt Vadelva) er ei elv i Stord kommune i Hordaland. Den har utspring som en liten bekk på Skorafjellet som renner ned til Tysevatnet. Herfra renner elva mot sørøst og faller bratt ned mot Lundsæter, før den fortsetter i sørlig retning til munningen i Ådlandsvatnet. Mesteparten av elveløpet nedenfor Lundsæter går gjennom kupert skogsterreng med enkelte gårdsbruk, blant annet gården Vatna som elva har navn etter.

Lundsæter kraftverk fra 1934 utnytter et fall på 111 meter nedstrøms Tysevatnet. Vatnaelva er vannkilde for Stord by, og Tysevatnet, Ravatnet og Aravatnet benyttes som vannmagasiner.

Vatnaelva har vært ei god elv for fiske etter laks og sjøaure. 5. juni 2008 ble det imidlertid ved et uhell sluppet ut 500 liter lut fra vannverket i øvre del av elva, og mesteparten av fisken i elva ble drept. Det ble anslått at det ville ta seks år for fiskebestanden å ta seg opp igjen.

Referanser 

Elver i Vestland
Stords geografi